Կրթություն. Կրթելը: Ուսումով՝ ուսումնառությամբ ձեռք բերած գիտելիքների ամբողջությունը:

Սովորել. Կարդալով՝ վարժությամբ լսելով ևն մի բան յուրացնել, գիտեիքներ ձեռք բերել, սերտել:

Դյուրին. Հեշտ, ոչ դժվար, կատարելու համար դժվարություն չներկայացնող:

Դարձնել. Շրջել, թեքել դեպի մի կողմ: Երեսը դեպի աջ՝ ձախ՝ պատը դարձնել:

Գործընթաց. Որևէ կարգի երևույթների՝ վիճակների ևն աստիճանական փոխհաջորդում, որևէ բանի զարգացման ընթացք, պրոցես:

Գիտելիք. Մարդու՝ որևէ բնագավառի վերաբերյալ իմացածների՝ գիտեցածների ամբողջությունը:

Հմտություն. Վարժությամբ՝ սովորելով ձեռք բերած ունակություն:

Արժեք. Որևէ բանի դրամական միավորով արտահայտված գինը, արժողություն:

Ավանդույթ. Պատմականորեն հաստատված կարգ, օրենքի ուժ ստացած սովորույթ, ավանդություն (տրադիցիա):

Սովորություն. Ավանդաբար հաստատված հասարակական վարքագծի կանոնների ամբողջությունը ընդհանուրի կողմից իբրև ավանդություն ընդունված կարգ:

Ձեռքբերում. Ձեռք բերելը, գտնելը:

Մեթոդ. Բնության և հասարակական կյանքի ուսումնասիրության ու ճանաչողության եղանակ:

Ներառել. Իր մեջ առնել՝ վերցնել, ընդգրկել, պարունակել:

Պատմություն. Իրականությունը որպես զարգացման ընթացք՝ գործընթաց:

Պատմել. Բանավոր կերպով հայտնել, որևէ բանի մասին տեղեկություն տալ (սովորաբար՝ ընդարձակ խոսքով):

Քննարկում. Քննարկելը, քննարկվելը: Հրապարակային կամ փակ քննություն՝ քննադատություն որևէ բանի՝ թերությունները և առավելությունները բացահայտելու ու գնահատելու նպատակով:

Մարզել. Գործիքներով կամ առանց դրանց մարմնամարզական վարժություններով մարմինը ճկուն և ուժեղ դարձնել:

Հետազոտությունը. Հետազոտելը: Գիտական աշխատություն, որի մեջ հետազոտվում է որևէ բան:

Հիմնական. Որևէ բանի հիմքը կազմող, հիմքի, հիմքային:

Ուսուցիչ. Դպրոցում որևէ առարկա դասավանդող աշխատակից, դասատու:

Ուղղորդել. Ուղղորդ՝ ուղղաձիգ դիրք տալ:

Ինքնակրթել. Ինքն իրեն կրթել, ինքնակրթությամբ պարապել:

Կազմակերպել. Հասարակական խմբերը համախմբելով հիմնել՝ հիմնադրել:

Ֆորմալ. Ձևական:

Ձև. Առարկայի արտաքին տեսքը:

Ցանկանալ. Որևէ բան սրտանց ուզել, փափագել, կամենալ:

Փորձ. Կյանքից՝ գործունեությունից ևն քաղած գործնական գիտելիքների, հմտությունների, ունակությունների ևն ամբողջությունը:

Ազդեցություն. Ազդելը, ներգործելը:

Մտածելակերպ. Մտածելու կերպ՝ եղանակ՝ ուղղություն:

Զգացմունք. Մարդու ֆիզիկական ու հոգեկան զգայությունների ամբողջությունը:

Վարվելակերպ. Վարվեցողության կերպը՝ եղանակը՝ ոճը:

Համարել. Կարծել, ենթադրել:

Ուսուցանել. Ուսում տալ:

Մեթոդաբանություն. Ուսմունք ընդհանրապես գիտական ճանաչողության մեթոդի և առանձին գիտությունների մեթոդների մասին, մեթոդոլոգիա:

Մանկավարժություն. Գիտություն կրթության, ուսուցման և դաստիարակության մասին:

Լսարան. Բարձրագույն ուսումնական հաստատության դասարան՝ դասասենյակ:

Դասասեղան. Աշակերտական սեղան, դասարանական սեղան-նստարան:

Նստարան. Նստելու հարմարանք՝ մի քանի հոգու միաժամանակ նստելու համար:

Գրատախտակ. Մեծ, սովորաբար սև կամ շագանակագույն ներկած տախտակ, որի վրա գրում են կավիճով:

Պատուհան. Օդ և լույս ստանալու համար պատի մեջ բացված անցք, լուսամուտ:

Դասախոս. Բարձրագույն ուսումնական հաստատությունների պաշտոնյա, որ ավանդում է որևէ առարկա՝ դասընթաց:

Բացատրել. Մութ՝ անհասկանալի բանը հասկանալի դարձնել, բացահայտել, պարզաբանել, մեկնել:

Ուսանող. Բարձրագույն ուսումնական հաստատության կամ տեխնիկումի սովորող:

Պատասխանալ. Պատասխան տալ, որևէ բանի պատասխանով բավարարություն տալ: Ուսուցչին՝ դասախոսին ևն պատմել իրեն տրված հարցերի պատասխանը:

Դասարան. Դպրոցի սենյակ, որի մեջ դասեր են տեղի ունենում, դասասենյակ: